ค้นหาแรงบันดาลใจ เลือกซื้อเสื้อผ้าเสริมรูปร่าง จับคู่สไตล์ให้เข้ากับชีวิต
ก่อนที่คุณจะเปลี่ยนรูปแบบสไตล์ของตัวเอง ให้หยิบเสื้อผ้าของตัวเองขึ้นมาดูก่อนและลองใส่บางตัว ลองเล่นหลายๆ ลุคโดยการจับคู่เสื้อผ้าชิ้นโปรดกับของชิ้นอื่นที่คุณปกติแล้วคุณจะไม่ใส่คู่กัน บริจาคชิ้นที่ไม่เหมาะกับคุณหรือไม่ทำให้คุณรู้สึกมั่นใจแล้ว  เช่น ถ้าปกติแล้วคุณใส่เสื้อยืดกางเกงยีนส์สีน้ำเงินตลอด ก็ให้ใส่เสื้อลายสก็อตหรือคาร์ดิแกนไหมพรมทับแล้วใส่เครื่องประดับเป็นหมวกบีนนี่ หรืออาจจะลองจับคู่เสื้อเชิ้ตกับกระโปรงหรือเลกกิ้งเก๋ๆ ก็ได้ นึกดูว่าครั้งสุดท้ายที่คุณใส่เสื้อผ้าชิ้นนี้คือเมื่อไหร่ ถ้าคุณใส่มันครั้งสุดท้ายเมื่อหลายเดือนหรือ 1 ปีมาแล้ว ก็อาจถึงเวลาที่เสื้อผ้าชิ้นนี้จะต้องเปลี่ยนบ้านใหม่และได้เวลาปรับลุคของตัวเองแล้ว พอคุณสร้างลุคที่สะท้อนตัวตนของคุณออกมาดังๆ ได้แล้ว ให้ใช้โทรศัพท์มือถือหรือกล้องถ่ายลุคนี้เก็บไว้ เพื่อที่คุณจะได้ย้อนกลับมาดูได้ว่าก่อนหน้าอะไรที่ใส่แล้วทำให้คุณรู้สึกมั่นใจและพยายามจับคู่ให้ได้ลุคในแบบเดียวกัน   คุณไม่จำเป็นต้องจับคู่ให้ได้ลุคเดิมเหมือนที่ถ่ายไว้เป๊ะๆ แต่ให้ใช้รูปถ่ายเป็นแรงบันดาลใจ และขยายการจับคู่เครื่องแต่งกายด้วยเสื้อผ้าหรือเครื่องประดับอื่นๆ ตามต้องการ เช่น คุณอาจจะใส่เดรสสีดำเก๋ๆ กับถุงน่องมีลาย รองเท้าบู๊ต และเข็มขัดในวันที่ไปเดตตอนกลางคืน ก็ให้ถ่ายรูปนี้เก็บไว้ ครั้งถัดมาพอคุณต้องแต่งตัวไปเที่ยวตอนกลางคืนอีก คุณก็อาจจะใส่เดรสตัวเดียวกันคู่กับถุงน่องคู่อื่นหรือใส่กับรองเท้าส้นสูงแทนที่จะเป็นรองเท้าบู๊ตก็ได้ ลองนึกถึงคนดังที่มีสไตล์ในแบบที่คุณชื่นชอบ หรืออาจจะลองหาสไตล์การแต่งตัวทั่วไปอื่นๆ ที่คุณอยากจะเอามารวมไว้ในลุคของคุณอย่างโบฮีเมียนหรือพังก์ด้วยก็ได้ ค้นหาตัวอย่างการแต่งตัวใน Google และค้นการจับคู่เสื้อผ้าแบบสบายๆ หรูหรา และเป็นทางการที่มีลวดลายสวยๆ และสีสันชวนมอง  วิธีนี้จะช่วยให้คุณเจอเสื้อผ้าที่คุณชอบและไม่ชอบ เพื่อที่คุณจะได้พอมีไอเดียในหัวบ้าง เจ้าแม่แห่งสไตล์อาจจะเป็นแฟชั่นนิสต้า นักแสดง คนดัง นักกีฬา หรือบุคคลสาธารณะก็ได้ เช่น ชมพู่-อารยา ไอด้า-ไอรดา พลอย-ชวพร ก้อย-รัชวิน และคริส หอวัง เป็นต้น ค้นหาด้วยคำหลักทั่วไปอย่าง “สไตล์” หรือ “แฟชั่น” หรือคุณอาจจะใส่คำค้นหาอย่าง “สไตล์โบฮีเมียน” หรือ “แฟชั่นพังค์” เพื่อให้ได้ภาพที่เจาะจง จากนั้นสร้างบัญชีผู้ใช้ของ Pinterest และสร้างบอร์ดชื่อ “สไตล์” และเซฟรูปที่สร้างแรงบันดาลใจไว้ย้อนกลับมาดูทีหลัง เซฟภาพการแต่งตัวทั้งชุด เครื่องประดับที่น่าสนใจ รองเท้าเก๋ๆ และแจ็กเก็ตที่ไม่เหมือนใคร ก่อนไปชอปปิ้งก็ให้ย้อนกลับมาดูรูปที่คุณเซฟไว้ เพื่อที่คุณจะได้มองหาเสื้อผ้าแบบเดียวกัน สไตล์และเทรนด์ต่างๆ มาแล้วก็ไปตามฤดูกาลที่เปลี่ยนแปลง คุณสามารถดูคอลเลกชั่นปัจจุบันเพื่อหาแรงบันดาลใจให้กับลุคของตัวเองได้ โดยเลือกสิ่งที่คุณสามารถใส่ได้ตลอดทั้งปีไม่ว่าเทรนด์ล่าสุดจะเป็นยังไงก็ตาม   เช่น หลายเว็บไซต์จะมีแท็บหรือส่วนที่เป็น “แรงบันดาลใจสำหรับเสื้อผ้า” “แฟชั่นทั่วไปตามท้องถนน” หรือ “คอลเลกชั่น” แยกออกจากกัน คลิกที่แท็บดังกล่าวและดูการจับคู่เสื้อผ้าในแบบต่างๆ ที่คุณสามารถนำไปปรับเป็นลุคของตัวเองได้ คุณอาจจะได้รับแรงบันดาลใจให้ใส่รองเท้าผ้าใบคู่กับชุดเดรสที่ช่วงบนเข้ารูปแต่ช่วงล่างบานและสั้น (skater dress) หรือคุณอาจจะอยากลองใส่หมวกแทนการมัดผมก็ได้ แม้ว่าลุคล้ำๆ อาจจะเกินไปสำหรับใส่ในชีวิตประจำวัน (เอ๊ะ หรือว่าไม่!) ลุคเหล่านี้ก็ช่วยกระตุ้นความคิดสร้างสรรค์ในตัวคุณได้ มองหาการจับคู่สีที่โดดเด่น เนื้อผ้าที่น่าสนใจ เครื่องประดับปังๆ และลุคโดยรวมของนางแบบ  เช่น คุณอาจจะเจอเดรสที่ชายไม่สมมาตรกันและเป็นสีสันที่โดดเด่นสุดๆ ในนิตยสารโปรดของคุณ ถึงคุณจะไม่ได้ใส่เดรสตัวเดียวกันเป๊ะๆ แต่คุณก็สามารถเล่นกับคอเสื้อต่างๆ ในสไตล์ของคุณได้ เช่น เสื้อถักแขนยาวคอเต่าหรือเสื้อทูนิคคอถ่วง ไปที่ห้างในละแวกบ้านหรือห้างโปรด และเดินดูเสื้อผ้าจากร้านโปรดและร้านที่คุณไม่เคยเข้าไปซื้อมาก่อน มองหาสีที่อยู่ในกลุ่มสีของคุณ และลองใส่เสื้อผ้าสีโปรดเพื่อให้แน่ใจว่ามันเหมาะกับคุณมากๆ   เวลาไปชอปปิ้งต้องนึกด้วยว่าในตู้เสื้อผ้าของตัวเองมีอะไรบ้าง ถ้าคุณรู้ว่าตัวเองจะต้องซื้อเสื้อติดกระดุมตัวใหม่เพื่อใส่ไปสัมภาษณ์งาน หรือรองเท้าวิ่งคู่ใหม่ไว้ใส่ไปฟิตเนส ก็ให้เริ่มจากของพวกนี้ก่อน ชอปปิ้งที่ร้านขายของมือสอง ร้านขายเสื้อผ้าวินเทจ และตลาดนัดมือสองเพื่อหาเสื้อผ้าที่มีเอกลักษณ์ไม่เหมือนใคร คุณสามารถหาซื้อชุดใหม่ในที่เหล่านี้ได้โดยที่กระเป๋าสตางค์ไม่ฉีก! ถ้าคุณมีปัญหากับในการสร้างสไตล์ของตัวเองจริงๆ ให้ขอคำแนะนำจากเพื่อนหรือพ่อแม่ พวกเขาอาจจะมีความคิดเห็นดีๆ ว่าสีหรือเสื้อผ้าทรงไหนที่เสริมบุคลิกของคุณ และลุคไหนที่ไม่เหมาะกับบุคลิกของคุณเอาเสียเลย นอกจากนี้คุณอาจจะขอคำแนะนำและความเห็นจากพนักงานและสไตล์ลิสต์ที่ทำงานที่ร้านค้าปลีกที่คุณไปซื้อก็ได้เพื่ออัปเดตสไตล์ของคุณ เลือกเสื้อผ้าที่เน้นส่วนที่สวยงามและปกปิดส่วนที่คุณไม่มั่นใจ เลือกเสื้อผ้าตามประเภทรูปร่างของตัวเอง  รูปร่างแบบลูกแพร์โดยทั่วไปจะมีเอวชัดเจนและมีสะโพกที่ใหญ่กว่าไหล่ ให้ใส่กางเกงขาตรงกับแจ๊กเก็ตที่เน้นช่วงไหล่  รูปร่างแบบแอปเปิลมักจะไม่ค่อยมีช่วงเอวและน้ำหนักมักจะไปกองอยู่ที่พุง ให้ใส่เสื้อคอวีเพื่อสร้างเส้นตรง เสื้อผ้ามีลวดลาย และเสื้อแจ๊กเก็ตพอดีตัว  รูปร่างทรงตรงจะไม่ค่อยเห็นช่วงเอว สะโพกกับไหล่จะกว้างพอๆ กัน เป็นรูปร่างที่แต่งตัวได้ง่าย ใส่ได้ทั้งเสื้อคอระดับปานกลางและคอติด  รูปร่างแบบนาฬิกาทรายจะมีช่วงเอวที่ชัดเจน สะโพกและหน้าอกใหญ่ ให้ใส่เสื้อคอวีสีเข้ม  รูปร่างแบบสามเหลี่ยมคว่ำจะมีสะโพกเล็กและไหล่กว้าง เบี่ยงเบนความสนใจจากลำตัวด้วยการใส่เสื้อคอปาด ท่อนล่างที่มีเนื้อผ้าโดดเด้ง และรองเท้าที่สะดุดตา คุณอาจจะเลือกสีเอกลักษณ์ที่ทำให้สไตล์การแต่งตัวของคุณไม่เหมือนใครและเสริมลักษณะภายนอกของคุณด้วย สีม่วงอาจจะเป็นสีโปรดของคุณ หรือคุณอาจจะได้รับคำชมมากมายเวลาใส่สีแดง ดูเฉดสีผิวของตัวเองและเลือกสีเสื้อผ้าจากสีผิว  เลือกสีโทนอุ่นอย่างสีส้ม แดง อำพัน เขียว และม่วงอมแดงถ้าคุณมีสีผิวโทนอุ่น (สีผิวข้างใต้เป็นสีมะกอกหรือออกเหลือง)  เลือกสีฟ้า มรกต ม่วงเข้ม ชมพู และทับทิมถ้าคุณมีสีผิวโทนเย็น (ผิวข้างใต้ออกฟ้าๆ และชมพู) ใส่เสื้อผ้าสีพีชอ่อนๆ ฟ้าอ่อน และเขียวเข้มหากโทนสีผิวของคุณเป็นสีกลาง โทนสีผิวสีกลางจะมีสีผิวข้างใต้ที่เป็นโทนอุ่นและเย็นผสมกัน) ถ้าคุณมักจะแต่งตัวธรรมดาอย่างเสื้อยืดกางเกงยีนส์ ให้ลองสวมผ้าพันคอ แว่นกันแดด หรือหมวกเพื่อให้ลุคของคุณดูน่าสนใจขึ้น การเพิ่มองค์ประกอบเล็กๆ เข้าไปจะช่วยเสริมชุดของคุณและทำให้คุณมั่นใจขึ้นด้วย!  เช่น ใส่เสื้อผ้าธรรมดาสีกลางๆ และเสริมด้วยสีที่โดดขึ้นมาหรือลวดลายเก๋ๆ และคุณอาจจะลองใส่สร้อยคอสะดุดตาหรือใส่แหวนซ้อนกันหลายๆ วง หรือจะใส่หมวกหรือแจ๊กเก็ตเท่ๆ ด้วยก็ได้ เลือกเครื่องประดับมาสัก 1-2 ชิ้นให้กลายเป็นส่วนหนึ่งของเอกลักษณ์สไตล์คุณ เป็นสิ่งที่สวมใส่ประจำวันที่คนอื่นจะเชื่อมโยงได้ทันทีว่าเป็นสไตล์ของคุณ จับคู่ชิ้นที่เป็นเอกลักษณ์กับชุดต่างๆ เพื่อให้คนอื่นรู้ว่านี่แหละคือลุคของคุณ  เช่น คนจำ Jackie O ได้จากแว่นกันแดดอันใหญ่ๆ Audrey Hepburn ก็ทำให้กางเกงขาเต่อกับรองเท้าบัลเลต์ฮิตทั่วบ้านทั่วเมือง เครื่องประดับยืนพื้นของคุณอาจจะเป็นอะไรง่ายๆ อย่างเครื่องเพชรพลอยส่วนตัว หรืออาจจะเป็นอะไรเด่นๆ อย่างโค้ตขนสัตว์ก็ได้ ลองทาลิปสติกสีแดงเข้ม สะพายกระเป๋าสีสันสดใส หรือแจ๊กเก็ตยีนส์ที่ตกแต่งเอง ช่างตัดเสื้อดีๆ สามารถเปลี่ยนโฉมเสื้อผ้าให้กลายเป็นของมันต้องมีที่สมบูรณ์แบบในแบบของคุณได้ เขาจะเย็บริมกางเกงยีนส์ขายาว ปะรอยขาดเล็กๆ และทำให้เสื้อผ้าเชยๆ ดูทันสมัยขึ้นมาได้ หาช่างตัดเสื้อใกล้บ้านผ่านทางอินเทอร์เน็ต และแวะเข้าไปที่ร้านเขาเพื่อพูดคุยเรื่องเสื้อผ้าของคุณ) เช่น ช่างตัดเสื้อสามารถเย็บกระดุมวินเทจเข้าไปในเสื้อคาร์ดิแกนสีดำตัวโปรดที่คุณอยากทำให้มันดูมีเอกลักษณ์ไม่เหมือนใครได้ เสื้อผ้าแบบมืออาชีพเนี้ยบๆ จะทำให้คุณดูมีรสนิยมเรื่องสไตล์การแต่งตัวและแสดงให้เห็นว่าคุณมีคุณสมบัติที่เหมาะสม มีความสามารถ และเชี่ยวชาญ ซื้อเสื้อผ้าที่จำเป็นสำหรับทำงานเพื่อเตรียมตัวไปสัมภาษณ์ครั้งถัดไป! หรือคุณจะสร้างลุคแบบมืออาชีพขึ้นมาเองด้วยการเพิ่มเครื่องประดับ ผ้าพันคอ และรองเท้าที่เป็นเอกลักษณ์ก็ได้  นอกจากนี้คุณก็อาจจะใส่กางเกงสีกากี เสื้อโปโล เสื้อถัก เบลเซอร์ เสื้อผู้หญิง กระโปรงทรงดินสอ และเดรสก็ได้ เวลาเลือกเครื่องประดับสำหรับใส่ไปทำงาน ให้เลือกชิ้นที่เหมาะกับที่ทำงานด้วย เช่น ใส่รองเท้าส้นเตี้ยปิดนิ้วเท้าแทนที่จะใส่รองเท้าส้นเข็มแบบมีสายรัดเยอะๆ! สไตล์ฮิปสเตอร์เป็นลุคที่เท่สุดๆ ดูชิว และเป็นการนำเสื้อผ้าในลุคอื่นๆ มาปรับให้เป็นแบบฮิปสเตอร์ ใส่เสื้อผ้าที่รุ่งริ่งแบบจงใจ รองเท้าคอมแบตหนามๆ ผ้าพันคอผืนใหญ่ๆ และแว่นกรอบหนา คุณสามารถหาซื้อเสื้อผ้าสไตล์นี้ได้ที่ร้านขายเสื้อผ้ามือสองและร้านขายเสื้อผ้ามือสองเพื่อการกุศลเพื่อให้ได้ความเป็นฮิปสเตอร์ที่แท้ทรู คุณสามารถหาซื้อเสื้อผ้าแนวฮิปสเตอร์ได้ที่ Urban Outfitters Forever 21และ Etsy หัวใจของลุคสปอร์ตทอมบอยคือความสบาย พยายามใส่เสื้อยืด กางเกงเดนิม และหมวก อาจจะเล่นกีฬาหรือเริ่มโปรแกรมออกกำลังกายของตัวเองด้วยจะได้ได้ลุคสปอร์ตตี้แบบสมบูรณ์! คุณอาจจะใส่เสื้อยืดทรงเหลี่ยมตัวโคร่ง เสื้อถักย้วยๆ กางเกงวิ่งหลวมๆ รองเท้าผ้าใบ Converse หรือรองเท้าวิ่งก็ได้ ลุคสบายๆ ควรจะใส่แล้วสบายโดยไม่ต้องพยายามมาก คุณอาจจะใส่เสื้อยืดสีพื้น กางเกงยีนส์ และรองเท้าผ้าใบ ลองสวมหมวกแก๊ปเบสบอลหรือมัดผมหางม้า แล้วคุณจะออกจากบ้านในลุคประจำวันแบบเท่ๆ สบายๆ ได้โดยไม่ต้องเสียเวลามากเลย  คุณอาจจะใส่เสื้อถัก เสื้อมีฮู้ด และผ้าพันคอทับด้วยก็ได้ คุณอาจจะสะพายกระเป๋าเป้ใบเล็กๆ แทนการใช้กระเป๋าสะพายข้าง สร้างลุคเก๋ไก๋สไลเดอร์สไตล์นกฮูกกลางคืนด้วยการใส่เสื้อเชิ้ตติดกระดุมผ่าหน้า กางเกงขายาวทรงตรง เสื้อผู้หญิงพอดีตัว และเดรส ใส่สีเสื้อผ้าสีเข้มๆ กับของที่เป็นเลื่อมๆ หรือแวววาว! คุณอาจจะเพิ่มความคิดสร้างสรรค์ด้วยเครื่องประดับหรือด้วยการแต่งกายให้เข้ากับประเภทรูปร่างของตัวเองก็ได้   ไนต์คลับบางที่อาจจะมีกำหนดว่าต้องใส่เสื้อผ้าแบบไหน เช่น เสื้อผ้าตัวโคร่ง รองเท้าผ้าใบ เสื้อผ้าขาดๆ แบบโชว์เนื้อหนังเยอะๆ หมวก และเสื้อกีฬา บางคลับอาจจะให้ใส่ยีนส์ได้ถ้าเป็นยีนส์ขาตรงและถ้าหากชุดยูนิฟอร์มกำลังซักอยู่ ไปที่เว็บไซต์ของไนต์คลับเพื่อดูว่าเขากำหนดการแต่งกายหรือเปล่า หรือไม่ก็โทรไปถามก่อน ถ้าคุณไปที่คลับโดยไม่ได้ใส่เสื้อผ้าตามที่กำหนด เขาอาจจะไม่ให้คุณเข้าได้
เปิดดูตู้เสื้อผ้าเพื่อหาแรงบันดาลใจจากเสื้อผ้าของตัวเองก่อน. ถ่ายรูปการจับคู่เสื้อผ้าที่คุณชอบไว้ดูทีหลัง. ค้นหาสไตล์ทั่วไปและเจ้าแม่แห่งสไตล์ในอินเทอร์เน็ตเพื่อหาแรงบันดาลใจ. สร้างบอร์ด “สไตล์” ใน Pinterest และเซฟลุคที่คุณชื่นชอบเก็บไว้. หาคอลเลกชั่นพร้อมใส่ในนิตยสารหรือเว็บไซต์แฟชั่น. ดูสไตล์ชั้นสูงเพื่อสร้างแรงบันดาลใจด้านอารมณ์ทั่วไปให้แก่การแต่งกายของคุณ. ออกไปชอปปิ้งและดูว่าเสื้อผ้าชิ้นไหนที่ใช่คุณ. ขอคำแนะนำจากเพื่อนๆ พ่อแม่ หรือพนักงานในร้าน. ห่อหุ้มเรือนร่างไว้ในเสื้อผ้าเสริมรูปร่างที่สร้างความมั่นใจ. เลือกกลุ่มสีเสื้อผ้าจากสีผิว. จับคู่เสื้อผ้าธรรมดากับเครื่องประดับที่เป็นเอกลักษณ์เพื่อให้ได้ลุคที่ดูดีขึ้น. ซื้อเครื่องประดับยืนพื้นเพื่อสร้างสไตล์เฉพาะตัวขึ้นมา. จ้างช่างตัดเสื้อมาปรับขนาดเสื้อผ้าและเสริมความเป็นตัวเองเข้าไปในเสื้อผ้าของคุณ. ใส่กางเกงสแล็กกับเสื้อติดกระดุมผ่าหน้าเพื่อให้ได้สไตล์แบบมืออาชีพ. ใส่เสื้อยืดวินเทจ กางเกงยีนส์ขาดๆ และเสื้อลายสก็อตเพื่อให้ได้ลุคฮิปสเตอร์. มัดผมและใส่เสื้อกีฬากับกางเกงขาสั้นเพื่อให้ได้สไตล์ทอมบอย. ใส่เสื้อผ้ามีลายธรรมดาหรือสีพื้นเพื่อให้ได้ลุคสบายๆ แบบเก๋ๆ. ใส่เสื้อผ้าสวยๆ เพื่อให้คนอื่นประทับใจในวันที่คุณแต่งตัวเพื่อไปเที่ยวตอนกลางคืน.
https://www.wikihow.com/Have-Your-Own-Style https://www.wikihow.com/Have-Your-Own-Style https://www.wikihow.com/Have-Your-Own-Style
Seeking Inspiration Shopping for Flattering Outfits Matching Style to Your Life